CELEX: C2007/170/20
Language: sk
Date: 2007-07-21 00:00:00
Title: Vec C-232/07: Návrh na začatie prejudiciálneho konania, ktorý podal Cour d'Appel de Bruxelles (Belgicko) 10. mája 2007 – Derby SA/Belgické kráľovstvo

21.7.2007   
            
            
               SK
            
            
               Úradný vestník Európskej únie
            
            
               C 170/11
            
         Návrh na začatie prejudiciálneho konania, ktorý podal Cour d'Appel de Bruxelles (Belgicko) 10. mája 2007 – Derby SA/Belgické kráľovstvo
   (Vec C-232/07)
   (2007/C 170/20)
   Jazyk konania: francúzština
   Vnútroštátny súd, ktorý podal návrh na začatie prejudiciálneho konania
   Cour d'Appel de Bruxelles
   Účastníci konania pred vnútroštátnym súdom
   
      Odvolateľka: Derby SA
   
      Ďalší účastník odvolacieho konania: Belgické kráľovstvo
   Prejudiciálna otázka
   Je poskytovanie služieb mandatárom konajúcim na účet mandanta, ktorý vykonáva činnosť prijímania stávok na dostihy a iné športové podujatia, spočívajúce v tom, že mandatár prijíma stávky v mene mandanta, zaregistruje stávky, potvrdí klientovi vydaním lístka, že stávka bola uzavretá, vyberie peniaze, vyplatí výhry, pritom berie na seba zodpovednosť voči mandantovi iba za správu vybratých prostriedkov, ako aj za ich krádež a/alebo stratu, a dostáva odplatu vo forme provízie od mandanta za túto činnosť, oslobodené od DPH podľa článku 13 B písm. d) ods. 3 šiestej smernice (1), ktorý oslobodzuje transakcie vrátane dojednávania týkajúceho sa vkladov, … platieb, …?
   
      (1)  Šiesta smernica Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23).